CELEX: C2007/199/33
Language: lv
Date: 2007-08-25 00:00:00
Title: Lieta C-282/07: Lūgums sniegt prejudiciālu nolēmumu — izteikts ar Cour d'appel de Liège (Beļģija) 2007. gada 13. jūnija rīkojumu — État belge / Truck Center SA

25.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 199/21
            
         Lūgums sniegt prejudiciālu nolēmumu — izteikts ar Cour d'appel de Liège (Beļģija) 2007. gada 13. jūnija rīkojumu — État belge/Truck Center SA
   
   (Lieta C-282/07)
   (2007/C 199/33)
   Tiesvedības valoda — franču
   Iesniedzējtiesa
   Cour d'appel de Liège
   Lietas dalībnieki pamata procesā
   
      Prasītāja: État belge
   
   
      Atbildētājs: Truck Center SA
   
   Prejudiciālie jautājumi
   Vai Karaļa CIR 1992 īstenošanas dekrēta 105. panta 3. punkta b) apakšpunkts un 107. panta 2. punkta 9. apakšpunkts, kas ir pieņemti, īstenojot CIR 1992 266. pantu, un Beļģijas un Luksemburgas konvencijas par nodokļu dubultās uzlikšanas novēršanu 23. pants pārkāpj Eiropas Kopienas dibināšanas līguma 73. pantu (jaunajā redakcijā 56. pants), kurš paredz brīvu kapitāla apriti, ar to, ka tajos ir noteiktas ekskluzīvas tiesības iepriekš neaprēķināt 107. panta 2. punkta 9. apakšpunktā paredzēto nodokli ienākuma gūšanas vietā, par rezidentēm sabiedrībām izmaksātiem procentiem, ka to mērķis ir atturēt rezidentes sabiedrības no kapitāla aizņemšanās no citā dalībvalstī reģistrētām sabiedrībām, un, ka tie citā dalībvalstī reģistrētām sabiedrībām rada ierobežojumu kapitāla ieguldījumiem aizdevuma formā sabiedrībās, kuru juridiskā adrese ir Beļģijā?